Trelis/gawiki huggingface dataset:
Buamáil Hiroshima agus Nagasaki. Ar an séú agus an naoú lá Lúnasa 1945, scaoileadh dhá bhuama adamhacha ar Hiroshima agus Nagasaki,le linn an Dara Cogadh Domhanda.
Na gníomhartha.
Ba í Meiriceá an chéad tír ar domhain chun airm núicléacha a fhorbairt. Scaoileadh an chéad buama ón aer ar Hiroshima. Eitleáin le fórsaí Mheiriceá a bhí freagrach as an sléacht a tharla maidin an 6ú Lúnasa 1945. 
Mharaigh an buama timpeall 45,000-70,000 duine i nóiméad amháin. Bhásaigh a oiread eile daoine arís mar gheall ar nimhiú radaíochta. Maraíodh idir 95,000 agus 146,000 duine in iomlán le linn 1945 – tá sé deacair figiúr deimhneach a fháil. Fágadh an chathair féin loiscthe.
Rinneadh an cleas céanna le cathair Nagasaki trí lá ina dhiaidh sin.
Chinntigh an dá eachtra seo géilleadh na Seapáine sa Dara Cogadh Domhanda.
Cuimhneachán.
Le linn an chomórtha sa bhliain 2015, buaileadh cloig sa chathair, d'umhlaigh na daoine i mbun paidreoireachta, agus tionóladh nóiméad ciúinis ag 8.15 ar maidin am na Seapáine. In Éirinn tá searmanas bliantúil ar an 6 Lúnasa á reáchtáil ag an bhfeachtas ar son na dí-armála núicléiche i gCearnóg Mhuirfean i mBaile Átha Cliath.
Ar an 27 Bealtaine 2016, leag Uachtarán na Stát Aontaithe Barack Obama bláthfhleasc i Hiroshima. Thug sé cuairt ar an bpáirc cuimhneacháin a tóigeadh le comóradh a dhéanamh ar na daoine a bhásaigh de bharr an bhuama in éindí le Príomhaire na Seapáine Shinzo Abe.
Jean Pascal.  &lt;ns&gt;0&lt;/ns&gt;
 &lt;revision&gt;
 &lt;parentid&gt;971001&lt;/parentid&gt;
 &lt;timestamp&gt;2022-08-20T20:26:01Z&lt;/timestamp&gt;
 &lt;contributor&gt;
 &lt;username&gt;HusseyBot&lt;/username&gt;
 &lt;/contributor&gt;
 &lt;minor /&gt;
 &lt;comment&gt;WD&lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Dornálaí Háítíoch, a bhí ina churadh trom-mheáchan éadrom, is ea Jean-Thenistor Pascal, a rugadh ar 28 Deireadh Fómhair 1982 i bPort-au-Prince, Háítí.
Rue McClanahan.  &lt;ns&gt;0&lt;/ns&gt;
 &lt;revision&gt;
 &lt;parentid&gt;1181563&lt;/parentid&gt;
 &lt;timestamp&gt;2023-08-23T19:48:40Z&lt;/timestamp&gt;
 &lt;contributor&gt;
 &lt;username&gt;Kevin Scannell&lt;/username&gt;
 &lt;/contributor&gt;
 &lt;minor /&gt;
 &lt;comment&gt;Cealaíodh athruithe (); ar ais chuig leagan le &lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
B'aisteoir agus fuirseoir Meiriceánach í Eddi-Rue McClanahan (21 Feabhra, 1934 – 3 Meitheamh, 2010), a bhfuil an-cháil uirthi mar gheall ar a róil ar an teilifís mar Vivian Harmon ar an tsraith theilifíse grinn suímh "Maude" (1972 -78), Aunt Fran Crowley ar "Mama's Family" (1983 -84), agus Blanche Devereaux ar "The Golden Girls" (1985 -92), ar bhuaigh sí "Emmy Award" do "Outstanding Lead Actress in a Comedy Series" i 1987.
Luathshaol.
Rugadh Eddi-Rue McClanahan i Healdton, Oklahoma, ar an 21 Feabhra 1934. Ba iníon í le Dreda Rheua-Nell (née Medaris), sciamheolaí, agus William Edwin "Bill" McClanahan, conraitheoir tógála. Tuairiscíodh gur athrú ar shloinne na Portaingéile nó na Gailíse 'Medeiros' ab ea ainm a máthar roimh phósadh (focal a tháinig ón bhfocal Portaingéilise, "medeiro", a chiallaíonn "a place where shocks of maize are gathered")."
Liogann theitridhéadach. Lioganna a cheanglaíonn le ceithre deon-adamh go dtí adamh lárnach chun coimpléasc comhordanáidithe a dhéanamh is ea lioganna teitridhéadacha. Tugtar déadacht ar líon na ndeon-adamh seo a cheanglaíonn agus is bealach é chun lioganna a aicmiú. Tá lioganna teitridhéadacha coitianta sa nádúr i bhfoirm clóraifill a bhfuil croí-liogann ar a dtugtar clóirin, agus haem le croí-liogann ar a dtugtar porfairin. Cuireann siad cuid mhaith den dath a fheictear i bplandaí agus i ndaoine. Is liogann theitridhéadach shaorga mhacrafháinneach é tailichiainín a úsáidtear chun líocha gorma agus glasa a dhéanamh. 
Cruth.
Is féidir lioganna teitridhéadacha a aicmiú de réir toipeolaíochta na nasc idir na deon-adaimh. Tá foirmeacha líneacha coitianta (ar a dtugtar seicheamhach freisin), fáinneacha nó tríchosacha. Tá ceithre chos ag liogann theitreachosach atá teitridhéadach freisin le deon-adaimh, agus ceann droichid nach deontóir é. Ar cheangal le hadamh lárnach tá roinnt socruithe ann ar a dtugtar isiméirí gheoiméadracha.
Lioganna líneacha.
Tá na ceithre deon-adamh i líne ag liogann teitridhéadach, gach deon-adamh ina dhiaidh sin ceangailte le ceann de thrí dhroichead.
Ní féidir le liogann líneach teitridhéadach atá ceangailte le miotail i gchomhordúchán teitridhéadach ceangal ach ar bhealach amháin. Má tá an liogann neamhshiméadrach ansin tá dhá shocrú ciriúil ann.
Liogann líneach teitridhéadach ceangailte le miotail i gchomhordúchán cearnphlánach ar bhealach amháin. Is ionann socruithe tuathalacha nó ar deiseal.
Lioganna líneacha i gchomhordúchán ochtaihéidreach.
Tá deon-adaimh na liogainne líní teitridhéadaí socraithe ar feadh nó i slabhra, ionas go gcaithfidh gach deon-adamh cóngarach a bheith cóngarach don adamh lárnach. Tá trí thoradh steiréicheimiceach de bharr an tsocraithe seo. Is féidir leis na ceithre dheonghrúpa a bheith comhchothromach ("co-equatorial" sa Bhéarla). Tugtar 'trasach' ("trans" sa Bhéarla) ar an gheoiméadracht seo toisc go bhfuil na suíomhanna neamhshealbhaithe atá fágtha ar an ochtaihéidrón urchomhaireach don dá thaobh.
Flowey. Is carachtar ficseanúil san fhíschluiche rólimeartha "Undertale" é Flowey.
An Murlach Gorm (spá geoiteirmeach). Spá geoiteirmeach é An Murlach Gorm (Íoslainnis: "Bláa lónið") in iardheisceart na hÍoslainne. Tá an spá suite i bpáirc laibhe in aice le Grindavík agus os comhair an tsléibhe Þorbjörn ar Leithinis Reykjanes, in áit atá fabhrach d'fhuinneamh gheoiteirmeach, agus soláthraítear é le huisce a úsáidtear i gcumhachtstáisiún geoiteirmeach Svartsengi in aice láimhe. Tá an Murlach Gorm timpeall 20 km ó Aerfort Idirnáisiúnta Keflavík, agus tá sé ar cheann de na nithe is mó a bhfuil cuairt á tabhairt air san Íoslainn.
Naisc sheachtracha.
Faisnéis ón eagraíocht turasóireachta i Reykjavik
Stair na Bithcheimice. Is féidir a rá gur thosaigh stair na bithcheimice leis na Gréagaigh anallód, a raibh suim acu i gcomhdhéanamh agus i bpróisis an tsaoil, cé gur cuireadh tús le bithcheimic mar dhisciplín go luath ag tús an 19ú haois. Mhaígh roinnt daoine go mb’fhéidir gurb é tús na bithcheimice ná nuair a thángthas ar an chéad einsím, diastáis (ar a dtugtar aimileáis inniu), sa bhliain 1833 ag Anselme Payen, bíodh is gur mheas cuid eile gurb í breith na bithcheimice ná an chéad léiriú ag Eduard Buchner den phróiseas bithcheimiceach casta ar choipeadh alcólach, in úisc gan chill.. B’fhéidir go ndéarfadh cuid acu obair thionchar Justus von Liebig ó 1842, "Chimie organique appliquée à la physiologie animale et à la pathologie", (Gaeilge: "Ceimic orgánach ina fheidhmeanna maidir le fiseolaíocht agus paiteolaíocht.") a chuir teoiric cheimiceach mheitibileachta i láthair, nó níos luaithe fós, i staidéir an 18ú haois ar choipeadh agus riospráid le Antoine Lavoisier.
Anselme Payen. Ceimiceoir Francach ab ea Anselme Payen (6 Eanáir 1795 – 12 Bealtaine 1871) a raibh aithne air as an einsím diastáis, agus an charbaihiodráit ceallalós a fhionnadh. 
Beathaisnéis.
Rugadh Payen i bPáras. Thosaigh sé ag staidéar na heolaíochta lena athair nuair a bhí sé 13 bliana d’aois, agus ina dhiaidh sin rinne sé staidéar ar Cheimic ag an École Polytechnique faoi na ceimiceoirí Louis Nicolas Vauquelin agus Michel Eugène Chevreul. 
Ag 23 bliana d’aois, tháinig Payen chun bheith ina bhainisteoir ar mhonarcha scagtha bóráis, áit ar fhorbair sé próiseas chun bóráis a shintéisiú ó shóid agus aigéad bórach. Roimhe seo, bhí an bórás uile iompórtáilte ó na hIndiacha Thoir ag na Dúitsigh go heisiach. Lig modh nua Phayen chun an bhóráis a shintéisiú dó an mianra a dhíol ar aon trian den phraghas reatha, agus monaplacht na nDúitseach a bhriseadh. 
D’fhorbair Payen próisis freisin chun siúcra a bheachtú, mar aon le bealach chun stáirse agus alcóil ó phrátaí a bheachtú, agus modh chun nítrigin a thomhais. Cheap Payen eiseadathmhéadar, a dhéileáil le hanailís, eiseadathú, tuaradh, agus criostalú siúcra. 
D'aimsigh Payen an chéad einsím, diastáis, sa bhliain 1833. Tá sé ar eolas freisin as an charbaihiodráit ceallalós a aonrú agus a ainmniú. 
Sa bhliain 1835, rinneadh Payen ina ollamh ag an École Centrale Paris. Toghadh é ina ollamh ina dhiaidh sin ag an Conservatoire National des Arts et Métiers. D’éag sé i bPáras an 13 Bealtaine 1871.
Oidhreacht.
Tá dámhachtain bhliantúil in onóir Payen, an , bunaithe ag an Rannán Ceallalóis agus Ábhair Inathnuaite
Dara Dáil. Ar an 16 Lúnasa 1921, tháinig an Dara Dáil le chéile (Béarlaː Second Dáil). Thug an Dáil Cogadh na Saoirse chun deiridh, nuair a ritheadh an Conradh Angla-Éireannach in Eanáir 1922 le 64 vóta go 57, in ainneoin na conspóide a bhain leis. 
Cúlra.
Chuir rialtas na Breataine an tAcht um Rialtas na hÉireann i bhfeidhm ar 23 Nollaig 1920. Leis an Acht rinneadh Éire a chríochdheighilt feadh na línte céanna a bhí leagtha amach ag Lloyd George i 1916 agus rinneadh foráil do dhá rialtas Rialtais Dúchais in Éirinn. 
Dhiúltaigh an Dáil don Acht um Rialú na hÉireann, ach shocraigh sí socruithe an toghcháin a úsáid chun teachtaí a thoghadh don dara Dáil. Gan aon fhreasúra i 124 thoghcheantar de na 128 dtoghcheantar nua, bhuaigh Sinn Féin gach suíochán iontu. 
Gnó.
I measc na chéad mhíreanna gnó, bhí plé le déanamh ar an sos cogaidh. Bhí toscaireacht le ceapadh le dul anonn go Londain agus caibidlíocht a dhéanamh ar son conradh ceangailteach. 
Conradh Angla-Éireannach
Shínigh na toscairí an Conradh Angla-Éireannach ar an 6 Nollaig 1921, ach bhí sé faoi réir a dhaingnithe ag an Dáil. I sraith suíonna den Dáil a thosaigh an 14 Nollaig – sa Choláiste Ollscoile, Baile Átha Cliath ar Ardán Phort an Iarla an t-am seo – rinne na Comhaltaí díospóireacht ar an gconradh. Dhaingnigh an Dáil an conradh le 64 vóta in aghaidh 57 vóta ar an 7 Eanáir 1922 agus d’fhógair Uachtarán Dháil Éireann, Éamon de Valera, go raibh sé i gceist aige éirí as.
Eagraíocht.
Ba é Teach an Ard-Mhéara i mBaile Átha Cliath an t-ionad ar dtús. 
Mar gheall ar an sos cogaidh ar 12 Iúil, bhí deis ag an dara Dáil nua-thofa suí níos minice agus go hoscailte agus bhí deis ann na himeachtaí a fhoilsiú ar bhealach níos iomláine.
Sans (carachtar). Is carachtar ficseanúil é Sans a chruthaigh Toby Fox don fhíschluiche rólimeartha "Undertale" a tháinig amach sa bhliain 2015. Is carachtar cairdiúil ríomhrialaithe é ar dtús, ach, má roghnaítear an “cosán cinedhíothaithe” inar gá don imreoir na harrachtaí go léir sa chluiche a dhíothú, is é Sans an “bas mór” ag deireadh an chluiche. Tagann a ainm ón gcló Comic Sans, a úsáidtear den chuid is mó dá chomhrá sa chluiche. Mhol léirmheastóirí an carachtar as a chuid comhráite agus as an troid ina aghaidh; meastar gurb í an troid is dúshlánaí sa chluiche. Thaitin Sans leis an bpobal chomh mór sin gur spreag sé roinnt modhnuithe a chruthaigh úsáideoirí, agus tionscadail éagsúla eile.
Adonis Stevenson. Dornálaí Háítíoch, a bhí ina churadh trom-mheáchan éadrom, is ea Stevenson Adonis, a rugadh ar 22 Meán Fómhair 1977 i bPort-au-Prince, Háítí.
Oleksandr Gvozdyk. Dornálaí Úcránach, a bhí ina churadh trom-mheáchan éadrom, is ea Oleksandr Serhiyovych Gvozdyk, a rugadh ar 15 Aibreán 1987 i Kharkiv, an Úcráin.
Aidan Quinn. Is aisteoir Gael-Mheiriceánach é Aidan Quinn a rugadh ar an 8 Márta, 1959 i Rockford, Illinois.
Seán Ó hEinirí.  
Ba sheanchaí mór le rá é Seán Ó hEinirí (nó Seán Ó hInnéirghe, 26 Márta 1915 - 26 Iúil 1998). "John Henry" a thugtaí air i mBéarla. Ba sheanchaí é, agus Cill Ghallagáin (in Iorras in iarthuaisceart Chontae Mhaigh Eo) a áit dhúchais. 
Saol.
Rugadh Ó hEinirí i gCill Ghallagáin i gContae Mhaigh Eo, agus b'iad Mícheál Ó hEinirí agus Máire (Connolly) a thuistí nó Bríd Mhór Ní Choineóil (Conole) (de réir ainm.ie). Scéalaí iomráiteach ba ea a mháthair agus feirmeoir ba ea a athair.
Bhí sé mar aidhm aige agus é ina bhuachaill óg an méid seanscéalta agus finscéalta agus a d'fhéadfadh sé a bhailiú. Iascaire a bhí ann a bhain úsáid as curach. Bhí sé ina rámhaí oilte.
Níos déanaí, aithníodh mar sheanchaí cumasach é, ach ní ghlacadh sé páirt san Oireachtas ná in aon chomórtas scéalaíochta. Bhailigh Proinnsias de Búrca ábhar uaidh do Choimisiún Béaloideasa Éireann (1935 - 1971). Ina dhiaidh sin, thaifead an Dochtúir Séamas Ó Catháin ó Roinn Béaloideas Éireann (COBÁC) ábhar uaidh ón mbliain 1975 ar feadh níos mó ná deich samhradh. 
Foilsíodh cuid mhór den saothar seo i "Scéalta Chois Cladaigh" i 1983 ag Comhairle Bhéaloideas Éireann. Chuir Ó hEinirí líon mór focail chomh maith le nathanna cainte ar fáil don fhoclóir Tomás de Bhaldraithe, a bhí á n-ionchorprú san Fhoclóir Béarla-Gaeilge a foilsíodh i 1959. Ina theannta sin, thug sé os cionn 800 logainm do Phatrick O'Flanagan ón gCoimisiún Béaloideas don leabhar "The Living Landscapes, Kilgalligan, Erris" i 1974. 
Rinneadh taifead físe ar Ó hEinirí don chlár faisnéise de chuid BBC "In Search of the Trojan War" ar shraith 6 chlár í a craoladh sa bhliain 1985. De réir na faisnéise, bhí sé neamhliteartha. Bhí sé le clos ar thuairisc "Morning Ireland" a craoladh ar an 25 Iúil an bhliain sin fosta. 
I 1986, bhí Ó hEinirí le feiceáil in eipeasóid den tsraith "The Story of English" a bhuaigh "Emmy", a craoladh ar an BBC. D'fhan sé i gCill Ghallagáin, áit ar tugadh seanfhonduaire air. 
D'éag sé ar an 26 Iúil 1998. D'éag a bhean, Máire, i 2001. Tá sé curtha i Reilig Chill Ghallagáin.
Cúlra.
Rinne Whitney Stokes meastachán go raibh thart ar 800,000 cainteoir Gaeilge aonteangach sa bhliain 1800. Tháinig laghdú ar an uimhir seo go thart ar 320,000 ag deireadh an Ghórta Mhóir, agus go raibh níos lú ná 17,000 sa bhliain 1911. Mhair cainteoirí aonteangacha sna 1950idí, ach tháinig laghdú ar líon na gcainteoirí aonteangacha sna blianta idir 1980 agus 1990. Ní raibh an Béarla ar a thoil aige agus ba chainteoir aonteangach Gaeilge é Séan.
Francesco Cossiga. Bhí Francesco Cossiga (26 Iúil 1928 - 17 Lúnasa 2010) ina ochtú Uachtarán ar an Iodáil (1985-1992), ar an eite dheas.
Saol.
Céimí de chuid Ollscoil Sassari sa tSairdín, bhí sé ina ollamh le dlí bunreachtúil san ollscoil sin freisin.
Bhí sé ina Dhaonlathaí Críostaí gníomhach ó bhí sé sna déaga. Toghadh chun Theach na dTeachtaí é sa bhliain 1958. Bhí sé ina bhall de ar feadh na ceathrún céid ina dhiaidh sin. 
Bhí sé ina Aire an Riaracháin Phoiblí agus na Réigiún (1974-76) agus ina Aire Gnóthaí Baile (1976-78.) D'éirigh sé as an dara post mar gheall ar an gconspóid maidir le dóthanacht na mbearta ar thug sé faoi ionas go seachnófaí go marófaí a chomhghleacaí Aldo Moro ag a chuid fuadaitheoirí.
Bhí Cossiga ina Phríomh-Aire ó Lúnasa 1979 go Deireadh Fómhair 1980.
Tugadh tacaíocht mhór dó, mar iarrthóir don uachtaránacht, cúig bliana dár gcionn, agus é an chéad duine a toghadh ar an gcéad bhallóid riamh.
Sa dá bhliain dheireanacha a bhí sé ina Uachtarán, d'éirigh sé ní ba cháintí maidir le córas na bpáirtithe polaitíochta san Iodáil (ní i bhfad ina dhiaidh sin a thit an tóin as) agus maidir le gnéithe eile de shaol poiblí na tíre, ar nós polaitiú iomarcach na mbreithiúna. 
Mar Sheanadóir saoil, bhí páirt thábhachtach i bpolaitíocht na hIodáile aige go dtí go bhfuair sé bás beagnach, cé gur mhinic nach raibh sé ach ag iarraidh corraí a chur ar dhaoine d'aon ghnó.
Ar bhealaí, mar sin, bhí roinnt cosúlachtaí idir a ghairm polaitíochta agus gairm phoiblí An Ollaimh Sheáin Uí Cheallaigh, a bhí ina chomhaoiseach leis. 
D'éag Francesco Cossiga ar 17 Lúnasa 2010.
Acht um Dhliteanas Sibhialta, 1961. Achtaíodh an tAcht um Dhliteanas Sibhialta, 1961, in Éirinn ar an 17 Lúnasa 1961. Tá an reachtaíocht an-tábhachtach fós maidir le nós imeachta sibhialta.
D'ullmhaigh an Coimisiún um Athchóiriú an Dlí Acht Athbhreithnithe, sa bhliain 2017.
Achoimriú an Achta.
"Acht d'athchóiriú an dlí a bhaineann le dliteanas sibhialta, do dhéanamh socrú go sonrach faoi mhaireachtáil cúiseanna caingne tar éis bháis, faoi imeachtaí i gcoinne éagóiritheoirí comhthráthacha agus ranníoc eatarthu, agus faoi dhliteanas i gcásanna faillí rannpháirteach, do dhéanamh socrú le haghaidh damáistí chun tairbhe do chleithiúnaithe aon duine dá ndéanfar díobháil mharfach trí ghníomh éagórach, faillí nó mainneachtain ag duine eile, agus do dhéanamh socrú i dtaobh ábhar eile a bhaineann leis na nithe sin roimhe seo."
Cali. Is é Santiago de Cali nó Cali, príomhchathair na Ranna Valle del Cauca, agus í mar an chathair is mó ó thaobh daonra de in iardheisceart na Colóime; tá thart ar 2,227,600 daoine ina gcónaí ann. Mar sin, is í an tríú chathair is mó sa tír de réir daonra agus le thart ar 600 km² is í an dara chathair is mó de réir achar. 
Is í an t-aon chathair mhór ar chósta an Aigéin Chiúin. Mar sin is í an príomhlárionad uirbeach agus eacnamaíocht i ndeisceart na tíre.
Stair.
Bhunaigh an taiscéalaí Sebastián de Belalcázar an chathair sa bhliain 25 Iúil, 1536.
Artur Beterbiev. Dornálaí Seisniach, a bhí ina churadh trom-mheáchan éadrom, is ea Artur Asilbekovich Beterbiev, a rugadh ar 21 Eanáir 1985 i Khasavyurt, an Dagastáin.
Vicente Rondón.  &lt;ns&gt;0&lt;/ns&gt;
 &lt;revision&gt;
 &lt;parentid&gt;971188&lt;/parentid&gt;
 &lt;timestamp&gt;2022-08-15T15:59:26Z&lt;/timestamp&gt;
 &lt;contributor&gt;
 &lt;username&gt;HusseyBot&lt;/username&gt;
 &lt;/contributor&gt;
 &lt;minor /&gt;
 &lt;comment&gt;WD&lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Dornálaí Veiniséalach, a bhí ina churadh trom-mheáchan éadrom, ab ea Vicente Paúl Rondón, a rugadh ar 29 Iúil, 1938 i San José de Barlovento, Veiniséala agus a fuair bás ar an 28 Nollaig, 1992.
Tommy Cooper.  &lt;ns&gt;0&lt;/ns&gt;
 &lt;revision&gt;
 &lt;parentid&gt;1132354&lt;/parentid&gt;
 &lt;timestamp&gt;2023-05-13T12:48:47Z&lt;/timestamp&gt;
 &lt;contributor&gt;
 &lt;username&gt;HusseyBot&lt;/username&gt;
 &lt;/contributor&gt;
 &lt;minor /&gt;
 &lt;comment&gt;gramadach&lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Fuirseoir Breatnach ab ea Thomas Frederick Cooper a rugadh i gCaerffili, Sir Forgannwg ar an 19 Márta 1921 agus a fuair bás ar an 15 Aibreán 1984. 
Fuair Cooper bás beo ar an teilifís. Ar 15 Aibreán 1984, bhí sé ar London Weekend Television (ITV) agus cuireadh na sceitsí i láthair lucht féachana beo. Bhuail taom croí an créatúr bocht. Thit sé ina chnap ar an stáitse agus bhí an lucht féachana sna trithí gáire, aineolach ar fad faoin méid a bhí ag titim amach os a gcomhair amach.
Slabhra iompair leictreon miteacoindreach.  &lt;ns&gt;0&lt;/ns&gt;
 &lt;revision&gt;
 &lt;timestamp&gt;2020-08-18T11:49:58Z&lt;/timestamp&gt;
 &lt;contributor&gt;
 &lt;username&gt;Ériugena&lt;/username&gt;
 &lt;/contributor&gt;
 &lt;comment&gt;Created by translating the page ""&lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Anailís íogaireachta. Teicníc chun neamhchinnteacht a mheas is ea anailís íogaireachta; is amhlaidh a ionchuirtear féidearthachtaí éagsúla chun torthaí féideartha a chinntiú.
Robin Llwyd ab Owain. Is údar agus file é Robin Llwyd ab Owain (rugadh Meitheamh 1958; ainm cleite:"Robin Llwyd"). Ghnóthaigh sé an 'chathaoir' ag Eisteddfod Náisiúnta na Breataine Bige sa bhliain 1991, in yr Wyddgrug, as an óid a chum sé ""Merch Ein Amserau" ("Cailín ár linne"). Scríobhadh an óid Merch ein Amserau ar bhealach nua-aimseartha agus dar le duine den na léirmheastóirí Eirian Davies bhí an óid "torri tir newydd" ("ceannródaíoch"). 
Tá liricí amhrán scríofa aige freisin e.g. "Pedair Oed" (Rhys Meirion) agus "Brenin y Sêr" (Bryn Terfel). 
Scríobh sé liricí scripte agus amhrán na gceoldrámaí Ceidwad y Gannwyll (1985), Rhys a Meinir (1987), Iarlles y Ffynnon (1992-3) agus Pwy bia'r Gân?(2003). 
Níl imleabhar (páipéar) dá shaothar foilsithe aige, ach foilsíodh "Rebel ar y We" ar an nGréasán Domhanda i mí na Nollag 1996; ba é seo an chéad imleabhar sa Bhreatnais a cuireadh ar an nGréasán Domhanda. Athraíodh teideal an imleabhair dhigitigh seo ar an 22 Bealtaine 2006 go 'Rhedeg ar Wydr'.
An Fhondúireacht 'Wikimedia'.
Ar an 1 Iúil 2013, cheap Wikimedia UK agus Wiki Cymru Robin mar chéad Bhainisteoir na Breataine Bige. Is é an ról atá aige ná ábhar Vicipéid na Breataine Bige () agus ábhair de chuid na Breataine Bige a leathnú amach ar Wikipedia an Bhéarla. Mar chuid den scéim seo, tugann Senedd Cymru (Gaeilge: Parlaimint na Breataine Bige) tacaíocht airgeadais le haghaidh eagarthóirí nua a oiliúint. Ag labhairt dó faoi cheapachán Robi, dúirt Jon Davies, Príomhfheidhmeannach Wikimedia UK: "Is cuid riachtanach dár straitéis for-rochtana é ceapachán Robin mar Bhainisteoir na Breataine Bige. Is é Wikipedia na Breataine Bige an suíomh Gréasáin Breatnaise is mó éilimh ar domhan agus táimid bródúil as tacú leis an Bhreatnais.
Iarracht ar coup d'état san APSS i 1991. Rinneadh iarracht ar coup d'état san Aontas Sóivéadach (APSS) ar 19 Lúnasa 1991. Bhí na réabhlóidí ag iarraidh sóisialachas lomtheagascach a chur i bhfeidhm.
Cúlra.
Sa bhliain 1985, ghlac Míchail Gorbaitseov ceannaireacht an pháirtí. B'iad na focail 'peireastráice" ("perestroika", "atógáil, athstruchtúrú") agus "gleasnast" ("glasnost"', "neamhbhailbhe") a tharraing Gorbachev chuige ag iarraidh a chuid leasuithe a shainmhíniú. 
Ní raibh Gorbachev féin ag súil leis an seachthoradh, áfach, gur thosaigh na poblachtaí Sóivéadacha éagsúla ag éileamh forlámhais ar a gcuid tailte, nó fiú neamhspleáchas, de réir mar a cheadaigh Alt a 72 i mBunreacht an Aontais Shóivéadaigh, cé nár ghlac aon duine an fhoráil sin dáiríre roimhe sin.
Is iomaí poblacht a chóirigh an chéad toghchán saor leis an bparlaimint náisiúnta a vótáil isteach sa bhliain 1990. Na parlaimintí a toghadh san am sin, thosaigh siad ag achtú dlíthe nach raibh ag teacht le reachtaíocht an Aontais Shóivéadaigh, agus thosaigh "Cogadh na nDlíthe" idir an tAontas agus na poblachtaí seo.
Sa bhliain 1989, tháinig Comhdháil nua Ionadaithe an Phobail le chéile i bPoblacht Shóisialach Fheidearálach Shóivéadach na Rúise. Toghadh Boris Yeltsin ina Chathaoirleach ar an gComhdháil seo. Ar 12 Meitheamh 1990, d'fhógair an Chomhdháil seo forlámhas na Rúise ar thailte na Rúise.
Mhair an éiginnteacht dhlíthiúil seo ar feadh na bliana 1991.
Coup.
Sa bhliain 1991, bhí an geilleagar go fóill i ngéarchéim agus ba chosúil go raibh an tsochaí ag titim as a chéile. Bhí an Rúis roinnte idir iad siúd a shíl go raibh barraíocht athruithe ann agus an mhuintir a shíl nach raibh go leor ann go fóill. 
Ar 19 Lúnasa 1991, thug dochtairí nó antoiscigh pholaitiúla iarraidh Gorbaitseov a chur dá bhuille. Chuir trúpaí a bhí dílis do Ghorbaitseov an coup faoi chois agus ba ghairid gur insealbhaíodh ar ais in oifig é. 
Theip ar na ceannaircí. D'fhógair Boris Yeltsin ar an 22 Lúnasa 1991 go raibh an coup thart. Bhain sé dea-cháil amach. 
Iarmhairtí.
Laistigh de cheithre mhí eisreachtaíodh an Páirtí Cumannach sa Rúis agus Thit an rialtas Sóivéadach as a chéile. Bhí a neamhspleáchas fógartha ag gach ceann de na 15 poblacht san APSS. Chruthaigh triúr de na stáit ba mhó, an Rúis, an Úcráin agus an Bhealarúis aontas nua darb ainm Comhlathas na Stát Neamhspleách.